Hotărârea Tribunalului din 12 februarie 2020 – Akili Mundos/Consiliul
(Cauza T-172/18)1
(„Politica externă și de securitate comună – Măsuri restrictive adoptate având în vedere situația din Republica Democratică Congo – Înghețarea fondurilor – Prelungire a includerii numelui reclamantului pe lista persoanelor vizate de măsuri restrictive adoptate de Uniune în mod autonom – Prima includere a numelui reclamantului pe lista persoanelor vizate de Comitetul pentru sancțiuni al Consiliului de Securitate al Organizației Națiunilor Unite – Obligația de motivare – Dreptul la apărare – Obligația Consiliului de a comunica elementele noi care justifică reînnoirea măsurilor restrictive – Eroare de drept – Eroare vădită de apreciere – Dreptul de proprietate – Proporţionalitate – Prezumţia de nevinovăţie – Excepție de nelegalitate”)
Limba de procedură: franceza
Părțile
Reclamant: Muhindo Akili Mundos (Kinshasa, Republica Democratică Congo) (reprezentanţi: T. Bontinck, P. De Wolf, M. Forgeois şi A. Guillerme, avocaţi)
Pârât: Consiliul Uniunii Europene (reprezentanți: J.-P. Hix, S. Lejeune şi H. Marcos Fraile, agenţi)
Obiectul
Cerere întemeiată pe articolul 263 TFUE și având ca obiect anularea Deciziei (PESC) 2017/2282 a Consiliului din 11 decembrie 2017 de modificare a Deciziei 2010/788/PESC privind adoptarea de măsuri restrictive împotriva Republicii Democratice Congo (JO 2017, L 328, p. 19), a Deciziei de punere în aplicare (PESC) 2018/202 a Consiliului din 9 februarie 2018 privind punerea în aplicare a Deciziei 2010/788/PESC privind adoptarea de măsuri restrictive împotriva Republicii Democratice Congo (JO 2018, L 38, p. 19) și a Regulamentului de punere în aplicare (UE) 2018/197 al Consiliului din 9 februarie 2018 privind punerea în aplicare a articolului 9 din Regulamentul (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (JO 2018, L 38, p. 2), în măsura în care aceste acte îl privesc pe reclamant
Dispozitivul
Respinge acțiunea.
Îl obligă pe domnul Muhindo Akili Mundos la plata cheltuielilor de judecată.
____________
1     JO C 161, 7.5.2018.